CELEX: 62013CN0410
Language: fi
Date: 2013-07-19 00:00:00
Title: Asia C-410/13: Ennakkoratkaisupyyntö, jonka Vilniaus apygardos administracinis teismas (Liettua) on esittänyt 19.7.2013 — UAB ”Baltlanta” v. Liettuan valtio, edustajanaan Liettuan tasavallan maatalousministeriö

28.9.2013   
            
            
               FI
            
            
               Euroopan unionin virallinen lehti
            
            
               C 284/2
            
         Ennakkoratkaisupyyntö, jonka Vilniaus apygardos administracinis teismas (Liettua) on esittänyt 19.7.2013 — UAB ”Baltlanta” v. Liettuan valtio, edustajanaan Liettuan tasavallan maatalousministeriö
   (Asia C-410/13)
   2013/C 284/02
   Oikeudenkäyntikieli: liettua
   
      Ennakkoratkaisua pyytänyt tuomioistuin
   
   Vilniaus apygardos administracinis teismas
   
      Pääasian asianosaiset
   
   
      Kantaja: UAB ”Baltlanta”
   
      Vastaaja: Lietuvos valstybė (Liettuan valtio), edustajanaan Liettuan tasavallan maatalousministeriö
   
      Ennakkoratkaisukysymykset
   
   
               1)
            
            
               Onko asetuksen N:o 1260/1999 (1) 38 artiklan säännöksiä, joiden mukaan jäsenvaltioiden on tiedotettava Euroopan komissiolle hallinnollisten ja oikeudellisten toimenpiteiden edistymisestä ja tehtävä yhteistyötä komission kanssa, tulkittava siten, että niissä edellytetään jäsenvaltion tiedottavan Euroopan komissiolle kaikista oikeudenkäyntiasioista, jotka koskevat täytäntöönpanosta vastaavan tai välittävän viranomaisen taikka hallinto- tai maksuviranomaisen toimintaa tai toimimatta jättämistä, joka liittyy hakemuksen arviointiin, hankkeen valintaan, hanketta koskevan tukipäätöksen tekemiseen tai hankkeen täytäntöönpanoon?
            
         
               2)
            
            
               Onko asetuksen N:o 2792/1999 (2) 19 artiklaa tulkittava siten, että siinä edellytetään jäsenvaltion perustavan tukijärjestelmät ja järjestävän varat Euroopan komission hyväksynnän mukaisesti niitä tapauksia varten, joissa täytäntöönpanosta vastaavan tai välittävän viranomaisen taikka hallinto- tai maksuviranomaisen toimintaa tai toimimatta jättämistä hakemuksen arvioinnin, hankkeen valinnan, hanketta koskevan tukipäätöksen tekemisen tai hankkeen täytäntöönpanon yhteydessä koskeva oikeusriita on tuomioistuimen käsiteltävänä?
            
         
               3)
            
            
               Onko rakennerahastoista maksettavien tukien (2000–2006) sulkemista koskevista suuntaviivoista tehdyn komission päätöksen KOM(2006) 3424 6 ja 7 kohdan säännöksiä tulkittava siten, että niissä edellytetään jäsenvaltion tiedottavan Euroopan komissiolle kaikista oikeusriidoista, jotka koskevat täytäntöönpanosta vastaavan tai välittävän viranomaisen taikka hallinto- tai maksuviranomaisen toimintaa tai toimimatta jättämistä, joka liittyy hakemuksen arviointiin, hankkeen valintaan, hanketta koskevan tukipäätöksen tekemiseen tai hankkeen täytäntöönpanoon, ja päättävän siitä, olisiko toimi kokonaisuudessaan tai osittain poistettava ohjelmasta ja/tai korvattava toisella toimella ja niin edelleen vai pidettävä edelleen ohjelmassa, tai ryhtyvän muihin toimenpiteisiin varmistaakseen tukipäätöksen asianmukaisen täytäntöönpanon, kun asian tuomioistuinkäsittely on päättynyt?
            
         
               4)
            
            
               Onko se, että kansallisen tuomioistuimen käsiteltävänä olevassa asiassa ei ole annettu erityisiä säännöksiä siitä, mitkä ovat asianomaisten valtion viranomaisten tehtävät silloin, kun kyseessä on oikeusriita, joka koskee täytäntöönpanosta vastaavan tai välittävän viranomaisen taikka hallinto- tai maksuviranomaisen toimintaa tai toimimatta jättämistä hakemuksen arvioinnin, hankkeen valinnan, hanketta koskevan tukipäätöksen tekemisen tai hankkeen täytäntöönpanon yhteydessä, eli se, ettei ole annettu säännöksiä siitä, että asianomaisilla valtion viranomaisilla olisi velvollisuus ilmoittaa Euroopan komissiolle vireillä olevista oikeudenkäynneistä ja ryhtyä toimenpiteisiin käytössä olevien varojen varaamiseksi riidanalaista tukea varten, kunnes kysymys tuen myöntämisestä on lopullisesti ratkaistu, yhdenmukainen asetuksen N:o 1260/1999 38 artiklan mukaisen jäsenvaltion velvollisuuden tiedottaa Euroopan komissiolle hallinnollisten ja oikeudellisten toimenpiteiden edistymisestä ja tehdä yhteistyötä Euroopan komission kanssa, asetuksen N:o 2792/1999 19 artiklan kanssa ja rakennerahastoista maksettavien tukien (2000–2006) sulkemista koskevista suuntaviivoista tehdyn komission päätöksen KOM(2006) 3424 6 ja 7 kohdan vaatimusten kanssa?
            
         
      (1)  Rakennerahastoja koskevista yleisistä säännöksistä 21.6.1999 annettu neuvoston asetus (EY) N:o 1260/1999 (EYVL L 161, s. 1)
   
      (2)  Kalatalousalan rakenteellisia toimia koskevista yksityiskohtaisista säännöistä ja edellytyksistä 17.12.1999 annettu neuvoston asetus (EY) N:o 2792/1999 (EYVL L 337, s. 10).